o
JEESUKSEN KIRJEET SEURAKUNNILLEEN
DAVID PAWSON OPETTAA
PERGAMON, USKOLLINEN MUTTA EPÄPUHDAS
Pergamonin seurakunnan enkelille kirjoita: -
Näin sanoo hän, jolla on kaksiteräinen, terävä miekka: -
Minä tiedän, missä sinä asut: -
siellä, missä Saatanalla on valtaistuimensa.
Silti tunnustat horjumatta minun nimeäni -
etkä ole kieltänyt uskoasi minuun, et edes silloin, -
kun uskollinen todistajani Antipas surmattiin teidän luonanne, -
siellä missä Saatana asuu.
Mutta kaikkea en sinussa hyväksy: -
Luonasi on sellaisia, jotka seuraavat Bileamin oppia, -
tuon miehen, joka opetti Balakille, miten virittää israelilaisille ansa
ja vietellä heidät syömään epäjumalille uhrattua lihaa -
ja harjoittamaan siveettömyyttä. Heitä on sinunkin luonasi, -
noita jotka seuraavat nikolaiittojen opetusta.
Käänny siis! Ellet tee parannusta, -
minä tulen kohta luoksesi ja käyn heitä vastaan, -
isken heitä suuni miekalla.
Jolla on korvat, se kuulkoon, mitä Henki sanoo seurakunnille.
Sille, joka voittaa, minä annan kätkettyä mannaa -
ja valkoisen kiven, ja siihen kiveen on kirjoitettu uusi nimi, -
jota ei tunne kukaan muu kuin sen nimen saaja.
Pergamon on oikeastaan kaksi erillistä kaupunkia.
Kaupunkeja erottaa rinne, jonka korkeus on n. 500 m.
Alakaupunkia kutsuttiin nimellä Asklepion.
Yläkaupungin nimi oli Akropolis.
'Akro' tarkoittaa huippua. 'Polis' tarkoittaa kaupunkia.
Kreikkalaiset tapasivat rakentaa kaupunkeja kukkuloille.
Myös Ateena on rakennettu sillä tavalla.
Huipulla sijaitsevaan kaupunkiin vie kapea, kiemurteleva polku.
Laaksossa sijaitsee kaupungin toinen osa.
Alakaupunki toimi 300 vuoden ajan -
attalidien ja roomalaisten pääkaupunkina.
Viimeinen kuningas Attalos lahjoitti kaupungin roomalaisille.
Kaupungista tuli Vähän-Aasian pääkaupunki, -
vaikka Efesos oli Pergamonia tärkeämpi kaupunki.
Alakaupungin keskus oli suuri sairaala.
Kaupungissa oltiin kiinnostuneita terveydestä.
Siellä on nykyäänkin Asklepioksen temppeli.
Asklepios oli terveyden jumala.
Häntä kutsuttiin pelastajaksi, sillä hänen uskottiin parantavan.
Temppelin ympärillä sijaitsi sairaala, -
jossa oli sairas- ja kylpyosastoja.
Siellä on pitkä tunneli, jonka katossa on reikiä.
Tunneli johti kylpyläosastolta sairasosastolle.
Kun sairaat kulkivat tunnelia pitkin, -
Asklepioksen papit huusivat tunneliin: "Olet terve!"
Potilaat kuulivat äänen tunnelin katon rei'istä.
Mielenkiintoista.
Asklepios-jumalan symboli oli käärme.
Se on yhä esimerkiksi armeijamme lääkintäjoukkojen tunnuksessa.
Käärme oli terveyden jumalan symboli.
Pergamonissa arvostettiin aistillisuutta ja nautintoja.
Epikurolaisuus kuvastaa sitä hyvin.
Kaupunkilaisille terveys oli hyvin tärkeä asia.
Mitä tekee vauraudella, jos ei ole terveyttä?
Vauraus lisää pyrkimystä terveyteen.
Ihmiset ovat tulleet nykyään hyvin terveystietoisiksi.
Parin viimeisen vuosikymmenen aikana on noussut terveyskauppoja.
Ihmiset ovat valmiita satsaamaan suuria summia terveyteen.
Jos menettää terveytensä, varallisuudella ei tee mitään.
Alakaupungin näkymiä hallitsee Akropolis.
Näyttää aivan kuin se kaatuisi päälle.
Se on hyvin vaikuttava.
Se sijaitsee korkealla vuorella.
Sen laella on valtavia raunioita.
Se oli yksi matkamme vapaaehtoisista retkikohteista.
Olin iloinen, että kaikki lähtivät sinne.
Se oli vaikuttava mutta myös uhkaava.
Kukkulan laella on neljä temppeliä.
Kolme kreikkalaisille jumalille ja yksi roomalaiselle keisarille.
Kreikkalaiset jumalat olivat Athene -
ja Dionysios, viinin jumala. Alueella viljeltiin viiniä.
Kolmas ja tärkein Zeus-jumala.
Zeuksen temppeli oli vaikuttavin. Muut ovat aika pieniä.
Zeuksen temppelin leveys oli 27 m ja pituus 6 m.
Rakennus sijaitsi korokkeella, jossa oli portaat.
Tässä on kukkulan laelta otettu valokuva.
Jyrkässä rinteessä on teatteri.
Kukkulan laella on temppeleitä.
Tuon ajan toiseksi suurin kirjasto sijaitsi täällä.
Aleksandriassa oli suurin kirjasto.
Kirjaston rauniot ovat nähtävillä vielä nykyäänkin.
Zeuksen temppeli oli merkittävin.
Temppeli ei sijaitse enää entisellä paikallaan.
Sen paikalle on istutettu kolme puuta.
Temppeli on siirretty kivi kiveltä Itä-Berliiniin.
Jos käyt Berliinissä, käypä Pergamonmuseossa.
Zeuksen temppeli on siirretty sinne kokonaisuudessaan.
Se on valtavan suuri rakennus.
Näette temppelin kuvassa.
Portaiden yläpäässä seisoo ihminen. Se kertoo temppelin koosta jotakin.
Temppeli on hyvin suuri.
Temppeli on suuren nojatuolin muotoinen.
Kummallakin puolella on ikään kuin käsinojat.
Keskellä oli alttari, josta nousi aina savua.
Alakaupungista näkyi kukkula, jossa oli temppeleitä ja kirjastoja.
Näkymää hallitsi nojatuolia muistuttava Zeuksen temppeli.
Temppelistä nousi jatkuvasti savupatsas.
Se lienee ollut mahtava näky.
Turkki yrittää saada temppeliä takaisin.
Berliinin kristityt toivovat, että Turkin hanke onnistuu.
He eivät halua, että se on Berliinissä.
Kun Jeesus puhuu Saatanan valtaistuimesta, -
Hän tarkoittaa tätä temppeliä, joka oli kuin nojatuoli -
ja josta nousi aina musta savu. Se hallitsi koko näkymää.
Se oli Saatanan asuinpaikka.
Tuolloin hän asui täällä.
Hän kuljeskeli ympäriinsä mutta palasi aina tänne.
Tämä oli hänen valtakuntansa pääkaupunki.
Se oli ollut myös maan kuninkaiden pääkaupunki 300 vuotta.
Nyt se oli tämän maailman ruhtinaan päämaja.
Jeesus puhui Saatanan valtakunnasta Matt. 12:ssa.
Jeesus sanoo, että tämä maailma on Saatanan valtakunta.
Saatana on tämän maailman ruhtinas.
Akropolis sijaitsee korkean vuoren laella.
Se tuntuu hyvin uhkaavalta.
Missä Saatanan valtaistuin sijaitsee nykyään?
Hän on melko varmasti siirtynyt Pergamonista jonnekin muualle.
Minulla on pari hataraa arvausta, mutta jätetään ne sikseen.
Kirjastossa oli 200 000 käsin kopioitua kirjaa.
Pergamentti-sana tulee Pergamonista.
Pergamon oli sivistyksen ja kulttuurin kaupunki.
Sanoin ryhmälle: "Emme näe matkallamme 7 kirkkoa."
"Ainoastaan Smyrnassa on enää kirkko."
"Näette sen sijaan, mikä kristityillä oli vastassa."
Alueen kulttuuri oli hyvin voimakas.
Pieni seurakunta kokoontui kodeissa Saatanan istuimen juurella.
Piskuinen lauma eli Saatanan päämajan varjon alla.
Kumpi voittaa?
Rakennusten arkkitehtuuri oli hyvin vaikuttavaa.
Se saa nykyihmisetkin ihmettelemään.
Esimerkiksi yksi liitinpalkki painaa 24 tonnia.
Temppelit rakennettiin aikana ennen nostureita.
Miten se onnistui?
Matkallamme oli mukana rakennusinsinööri.
Hän katseli pylväikköjä suuren ihmetyksen vallassa.
Kulttuuri oli hyvin vaikuttavaa.
Se oli epäjumalanpalvonnan ja moraalittomuuden läpitunkemaa.
Pergamonissa oli myös Augustuksen temppeli, -
joka oli roomalaisen kultin päämaja.
Pergamonissa uskonto, politiikka ja kulttuuri kietoutuivat yhteen.
Uskonnon rajaaminen pois kulttuurista oli mahdotonta.
Kirjasto oli temppelin vieressä.
Kun uskonto, politiikka ja kulttuuri tulevat yhdeksi, -
totalitaariseksi järjestelmäksi, silloin on vaikea olla kristitty.
Luin äsken kirjeen.
Meillä ei ole kirjeen lisäksi muuta tietoa seurakunnasta.
Meillä on pelkkiä oletuksia.
Jeesus kertoo esittelyssään vain yhden asian.
Hänellä on suussaan miekka.
Kerron hieman roomalaisesta miekasta.
Oli olemassa kahdenlaisia miekkoja.
Tavallinen tyyppi oli ohut miekka.
Sellaisia käytetään yhä miekkailussa.
Se oli kätevä kaksinkamppailuissa.
Taisteluissa käytettiin miekkoja.
Oli myös toisentyyppinen miekka.
Se oli lapion muotoinen.
Se muistutti hieman viikatetta.
Se oli muodoltaan lapion kaltainen.
Keskellä oli tukirauta.
Varren päässä oli kahva, josta pidettiin kiinni kaksin käsin.
Miekka oli hyvin painava.
Miekkaa heilutettiin sivulta sivulle.
Yksi sotilas pystyi pitämään 50 vastustajaa loitolla.
Painava ja terävä miekka viilsi helposti käsivarren irti.
Yksi sotilas pystyi pitämään koko joukon kaukana.
Miekka oli varsinainen tuhoase.
Se oli tehokas verrattuna tavalliseen miekkaan.
Miekan muoto muistuttaa myös kieltä.
Se oli kielen muotoinen.
Jumalan Sana on kuin terävä kaksiteräinen miekka.
Se voi lyödä monta ihmistä kerralla.
Se on massa-ase.
Se menee luun ytimeen.
Se viiltää halki hengen ja sielun.
Tuon miekan lähelle ei ollut menemistä.
Se leikkasi luut ja ytimet.
Johanneksen ilmestyksessä Jeesuksen suusta pisti esiin miekka.
Kristuksen sanan tuhovoima on niin suuri.
Se viiltää halki syvimmänkin olemuksen.
Harmageddonin taistelussa Jeesus ei edes taistele.
Hän murskaa kokonaisen armeijan sanallaan, suunsa miekalla.
Hän tappoi viikunapuun suunsa miekalla.
Kristuksen sana on niin voimallinen.
Valitettavasti Hän käyttää tuota miekkaa Pergamonin seurakunnassa.
Jeesus sanoo: "Minä tiedän, missä sinä asut."
Asua-sana merkitsee pysyvää olinpaikkaa.
Monet Saatanan istuimen juurella asuvat haluavat siirtyä pois.
Monet seurakunnat esittävät saman tekosyyn: -
"Tämä on vaikea paikka. Täällä asuu monia saatananpalvojia."
Aivan kuin se olisi selitys epäonnistumiselle.
Runoilija kertoo: -
"Joku haluaa elää niin, että kuulee kirkonkellojen äänen."
"Itse haluan pyörittää pelastus- asemaa helvetin porteilla."
Pergamonin seurakunta asui helvetin portilla.
He eivät voineet muuttaa pois.
Heidän oli pakko asua siellä pysyvästi.
Jeesus ei sallinut heidän keksiä tekosyitä tilanteelleen.
Jeesus ymmärtää, mutta on silti tiukkana.
Jeesus ymmärtää, mitä meidän täytyy kestää, -
mutta Hän ei siedä kompromisseja.
Saatana ei ole läsnä kaikkialla. Hänellä on kätyreitä.
Hän asui tuolla vuorella.
Minä pidän korkeista paikoista.
Minusta on kiva katsella maisemia korkealta.
Valitettavasti myös Paholainen pitää siitä.
Hän vei Jeesuksen korkealle vuorelle Jerikon lähistölle.
Jeesuksen päivinä sieltä näki 10 eri valtakuntaan.
Saatana lupasi antaa sen kaiken Jeesukselle.
Hän tarjosi Jeesukselle antikristuksen asemaa.
Jos Jeesus olisi suostunut, Hän olisi nyt antikristus.
Kun Saatana kutsui valtakuntia omikseen, Jeesus ei kiistänyt sitä.
Hän hyväksyi sen, että Saatana oli tämän maailman ruhtinas.
Se asuinpaikasta.
Jeesus antoi seurakunnalle paljon kiitosta.
Seurakunta tunnusti horjumatta Hänen nimeään.
Sillä viitataan Jeesus-nimeen.
Sanat 'Herra' tai 'Kristus' -
eivät herätä ihmisissä läheskään niin paljon tunteita.
Jeesus-nimessä on voima.
Jeesuksen nimessä parannutaan.
Paholainen pakenee Jeesus-nimen edessä.
Kristus ja Herra eivät ole nimiä. Jeesus on nimi.
Saatana vihaa sitä, että vetoamme tuohon nimeen.
Alkukirkon uskontunnustus oli: "Jeesus on Herra."
Heitä pakotettiin tunnustamaan, että keisari on herra, -
mutta uskoville Jeesus on Herra.
He käyttivät Jeesuksen nimeä.
Pergamonilaiset olivat pysyneet uskollisina paineista huolimatta.
Jeesus sanoo: "Et ole kieltänyt uskoasi minuun".
Sanamuoto viittaa kreikan kielessä kertaluontoiseen tapahtumaan.
Uskon, että tuo tapahtuma oli keisarin ensimmäinen palvontapäivä.
Silloinhan kaikkien piti tunnustaa, että keisari on herra.
Silloin seurakunnan uskoa koeteltiin.
Jeesus sanoi kerran: "Jos kiellätte minut ihmisten edessä," -
"minäkin kiellän teidät Isän edessä."
Se kuulostaa erittäin vakavalta.
Pergamonilaiset eivät kieltäneet Jeesusta, -
vaikka joku heistä kuoli sen vuoksi.
Antipas oli seitsemän seura- kunnan ensimmäinen marttyyri.
Johanneskaan ei ollut vielä kuollut.
Hänet oli viety vankilaan.
Antipas oli Vähän-Aasian ensimmäinen marttyyri.
Nimi Antipas tarkoittaa 'kaikkia muita vastaan olevaa'.
Antipas taisteli yksin kaikkia vastaan.
Mietitäänpä, miten tilanne saattoi kehittyä.
Herran päivänä kaikkien piti tunnustaa, että keisari on herra.
Kristityt kieltäytyivät.
Uskoakseni maaherra sanoi: -
"Kuolette, ellette tottele."
Antipaksesta tehtiin varoittava esimerkki.
Antipas kuoli kristittyjen silmien edessä.
Kristityt eivät sittenkään suostuneet kieltämään Herraansa.
Luultavasti maaherra antoi sitten periksi.
Hän näki, etteivät he luopuneet uskosta kuolemankaan edessä.
Maaherra päätti odottaa seuraavaan vuoteen.
Hän antoi vuoden harkinta-ajan.
Hän oli armelias nähtyään heidän uskonsa.
Hän ei halunnut surmata koko joukkoa.
Antipas siis surmattiin.
Muut eivät siitäkään huolimatta kieltäneet Herraansa.
Jeesus kutsuu Antipasta uskolliseksi todistajakseen.
Se oli erityistä.
Kreikan kielellä sana 'marttyyri' merkitsee todistajaa.
Se tarkoittaa uskollisen todistuksen antajaa oikeudessa.
Se tarkoittaa totuudessa pysyvää todistajaa.
Sana 'marttyyri' on saanut toisen merkityksen.
Nykyään siitä ei tule mieleen uskollinen todistus.
Se merkitsee uskonsa vuoksi kuollutta.
Ensimmäisillä vuosisadoilla usko merkitsi monelle kuolemaa.
Sen vuoksi marttyyri-sanan merkitys muuttui.
Antipas oli Jeesuksen uskollinen todistaja.
Seurakunnassa oli myös asioita, joita Jeesus ei hyväksynyt.
Oli asioita, jotka olivat pielessä.
Jeesus sanoo ystävällisesti: "Mutta kaikkea en sinussa hyväksy".
Tyatirasta ja Sardeksesta Hän löytää enemmän moitittavaa.
Pergamon selviää muutamalla moitteella.
Bileamin oppi oli niistä yksi.
Se viittaa aikaan, jolloin Israel oli astumassa luvattuun maahan.
He olivat leiriytyneenä Jordanvirran rannalle.
He odottivat Herralta lupaa mennä Jerikoon ja luvattuun maahan.
Moabin kuningas yritti pysäyttää Israelia.
Hän pelkäsi, että Israelista tulee sille uhka.
Moabin kuningas palkkasi syyrialaisen ennustajan.
Syyriasta tuli sitten mies, jota pidettiin hyvänä ennustajana.
Hän siunasi ja kirosi, ja sen uskottiin toimivan.
Hän ei ollut lainkaan Jumalan profeetta.
Bileamin käskettiin kirota Israelin kansa korvausta vastaan.
Bileam suostui korvauksen tähden. Se kertoo hänestä paljon.
Bileam yritti kirota, mutta suusta tulikin ulos siunaus.
Herra siunasikin Israelia.
Moabin kuningas tarjosi lisää palkkaa ja kunniaa.
Bileam yritti kovemmin, mutta kiroamisesta ei tullut mitään.
Hän oli aasi. Hänellä myös oli aasi.
Puhuva aasi.
Herran Henki puhui aasin suulla.
Bileam yritti keksiä keinoa.
Hän käski lähettää kauniita tyttäriä Israelin miesten luo.
Heidän tuli viekoitella israelilaiset syntiin.
Naiset järjestivät juhlan.
Juhlaan sisältyi aterian lisäksi epäjumalanpalvontaa.
Syöminen ja epäjumalien palvonta liittyivät yhteen.
Samaten me juhlistamme Herraa aterioillamme.
Naiset lähetettiin leiriin. Tunnette tarinan.
Israelilaiset lankesivat.
Siitä alkoi epäjumalanpalvonta ja moraalittomuus.
He loukkasivat Jumalaa ja hylkäsivät Jumalan.
Jeesus sanoi, että samaa tapahtui Pergamonissa.
Seurakunta suvaitsi sisällään epäjumalia ja moraalittomuutta.
Seurakunta rappeutui sisältä päin.
Seurakuntaa voidaan yrittää tuhota ulkopuolelta.
Se ei toimi.
Mitä enemmän seurakuntaa painostetaan ulkopuolelta, -
sitä vahvemmaksi ja yhtenäisemmäksi seurakunta tulee.
Marttyyrikuolemat vain vahvistivat seurakuntaa.
Seurakunnat, joita vainotaan, kasvavat valtavaa vauhtia.
Yksi esimerkki on Kiina.
Seurakunnat, joilla on helppoa, eivät kasva.
Seurakunnan sisäinen rappio onkin paljon tuhoisampaa.
Se voi olla uskon sekoittumista ja moraalin höllentymistä.
Uskon heikentäminen johtaa löyhään moraalin.
Sitä tapahtuu paljon myös meidän seurakunnissamme.
Ellet näe sitä, pyydä Jumalaa avaamaan silmäsi.
Jos lakkaa uskomaan neitseestä- syntymiseen ja ylösnousemiseen, -
pian siveydestä tulee suhteellinen käsitys.
Se on selvästi nähtävissä.
Bileamin taktiikka oli rappeuttaa seurakunta sisältäpäin.
Seurakuntaruumista kalvoi syöpä.
On sanottu, että siveys oli ainoa uusi hyve, -
jonka kristityt opettivat antiikin ihmisille.
Se oli ainoa entuudestaan tuntematon.
Puhuttiin kärsivällisyydestä ja kaikesta muusta, -
mutta ei tästä.
Kreikan filosofit keksivät syitä, -
miksi miehellä saa olla vaimo, rakastajia ja porttoja.
Se oli laillista ja yhteiskunnan hyväksymää.
Se oli melko yleistä.
Kristillinen oppi kielsi kaiken sen.
Silti se rappeutti Pergamonin seurakuntaa.
Lisäksi Jeesus moittii nikolaiittoja.
Efesoksessa vihattiin nikolaiittojen oppia ja elämäntapaa
Myös Jeesus inhosi niitä.
Pergamonissa hyväksyttiin heidän oppinsa ja elämäntapansa.
Opetus on aina huonon elämäntavan takana.
Kukaan ei taida tietää varmasti, mitä nikolaiitat opettivat.
Se oli kuitenkin selkeästi evankeliumien vastaista.
Ensinnäkin opetus vaikuttaa elämäntapaan.
Uskomukset vaikuttavat käytökseen.
Usko muovaa käytöstä.
Kun huomaat väärää käytöstä, tarkastelepa opetusta.
Jos usko vääristyy, myös persoona ja käytös vääristyvät.
Joku sanoi eräästä piispasta, -
että tämä poisti ei-sanan kymmenestä käskystä.
'Älä tee aviorikosta' muuttui päinvastaiseksi: 'Tee aviorikos'.
Riitti, kun poisti kiellon.
Se on surullinen todiste.
Toiseksi opetuksella pyrittiin oikeuttamaan synti.
Se tehtiin kulttuurin nimissä.
Minua suututtaa erittäin paljon eräs termi, -
jota käytetään paljon: kulttuurisidonnaisuus.
Sitä käytetään nykyään seurakunnissakin paljon.
Sanotaan, että Paavalin puhe homoudesta oli kulttuurisidonnaista
Sanotaan, että se oli väärin siinä kulttuurissa.
Tai kun Jeesus valitsi vain miehiä, Hän toimi sen ajan mukaisesti.
Meidän kulttuurissamme Hän valitsisi muka myös naisia.
Kirjoituksia pidetään suhteellisina sanomalla, -
että Kirjoitukset olivat sen ajan tuote.
On erotettava siinä piilevä tietty totuus.
Evankeliumi julistettiin sen ajan ihmisille.
Niinä päivinä esimerkiksi matkaajan jalat olivat likaiset.
Tiet olivat pölyiset, ja käytettiin avoimia sandaaleja.
Tarvittiin jalkojen pesua.
Jeesus pesi jalkoja, koska ne olivat likaiset.
Nykyään jalkojen pesusta voi muodostua pelkkä rituaali.
Nykyisin sitä vastaa naapurin auton peseminen.
Nehän likaantuvat matkalla.
Siinä piilee totuuden siemen.
Jos pitää kaikkea kulttuurisidonnaisena, -
Raamatun sanomaa voi muuttaa vapaasti.
Samanlainen opetus tuhosi Pergamonia sisältäpäin.
Se teki myönnytyksiä evankeliumien opetuksissa.
Opetettiin, että se oli oikein.
Opetus muovaa elämäntyyliä.
On vaarallista, jos opetuksella oikeutetaan synti.
Sellaisessa opetuksessa sanotaan: "Ei saa olla ahdasmielinen."
"Ei saa olla ilonpilaaja eikä moralisti."
"Täytyy olla maltillinen. Täytyy säilyttää yhteys pelastumattomiin."
Oletteko kuulleet tällaista puhetta?
Itse olen muun muassa silloin, -
kun keskustelu naispappeudesta kävi kiivaimmillaan.
Eräs kirkon johtaja sanoi, -
että meidän täytyy säilyttää uskottavuus maailman silmissä.
Se tuntuu hyvältä mutta tarkoittaa maailman menoon mukautumista.
Se on asia, jota on syytä varoa.
Mielestäni meidän on pysyttävä uskollisina Raamatulle.
Jos vaaditaan uskottavuutta nykymaailman silmissä, -
on vaarana muovautua maailman kaltaiseksi.
On hämmästyttävää, että Jeesus oli kuin yksi meistä, -
mutta Hän ei ollut meidän kaltaisemme.
Jeesus oli kuin mekin, mutta Hän ei tehnyt syntiä.
Hän ei mukautunut ihmisten hyväksynnän vuoksi.
Pergamonissakin saatettiin opettaa, -
että on tehtävä kompromisseja, jos halutaan voittaa pelastumattomia -
ja olla uskottaiva nykymaailman silmissä.
Millaisia neuvoja Jeesus sitten antaa?
Hän kohdistaa neuvonsa vain tietyille henkilöille.
Jeesus käskee kääntymään ja tekemään parannuksen.
Väärä opetus täytyy kitkeä uskovista ja seurakunnasta.
Siitä täytyi sanoutua kokonaan irti.
Se edellytti luultavasti irtautumista paikasta, -
jossa annettiin sellaista opetusta.
Jeesus sanoo, että muuten Hän tulee hoitamaan asian.
Hän antoi Pergamonille mahdollisuuden.
Jos Häntä ei totella, Hän käy heitä vastaan suunsa miekalla.
Se tarkoittaa luultavasti vahvaa profeetallista sanomaa.
Eräällä paikkakunnalla oli seurakunta, -
jossa annettiin tämänkaltaista opetusta.
Eräs nyt jo edesmennyt pyhä mies kuului seurakuntaan, -
kun kolme eri pappia antoi senkaltaista opetusta.
Tuttavani nousi ja käytti miekan sanaa.
Hän sanoi, että Jeesus käy noita kolmea pappia vastaan.
Kolmen viikon kuluttua he kaikki olivat kuolleita.
Kaksi pappia kuolivat onnettomuuksissa.
En muista, miten kolmas kuoli.
Uudessa testamentissa vallitsi vielä Herran pelko.
Ananias ja Safira kuolivat pelkästään valheen vuoksi.
Kaikki pelästyivät kovasti.
Ulkopuoliset eivät uskaltaneet lähestyä heitä lainkaan.
Melkoinen tilanne.
Ellei seurakunta tee parannusta, Jeesus iskee suunsa miekalla.
Siihen on suhtauduttava vakavasti.
Jeesuksen mukaan synnin on heti loputtava hinnalla millä hyvänsä.
Seuraavaksi Jeesus antaa lupauksen jokaiselle, -
joka ei seuraa väärää opetusta eikä tingi arvoistaan.
Heille Jeesus tarjoaa kahta asiaa.
Seuraa palkinto, jota kuvaillaan hyvin arvoituksellisesti: -
salattu manna ja valkoinen kivi.
Niiden selittämiseen on käytetty valtavat määrät painomustetta.
Selityksiä on yhteensä kymmenittäin.
Mainitsen selityksistä vain kaksi: virkistys ja suhde.
Jumala ruokki israelilaisia erämaassa mannalla.
Sana 'manna' tarkoittaa 'Mitä tämä on?'
He söivät ja kyselivät: "Mitä tämä on?"
Bileamin aikana israelilaiset söivät yhä mannaa.
Myöhemmin he laittoivat mannaa muistoksi liitonarkkiin.
Se oli salaista mannaa, joka oli kätkössä kaikkeinpyhimmässä.
Juutalaiset uskovat, että Messias tuo tullessaan salaista mannaa.
Mielenkiintoista.
Jeesus kutsui itseään elämän leiväksi, mannaksi.
Jeesus haluaa sanoa yksinkertaisesti: -
"Jos et osallistu pakanajuhlille, minä ruokin sinut."
Jeesus lupaa pitää omistaan huolta.
Se on arvaukseni. Voitte ottaa tai jättää.
Valkoisesta kivestä on monia arvauksia.
Kivi merkitsi oikeudessa tiettyä tuomiota.
Se voi olla myös pääsylippu viihdetapahtumiin, -
pääsylippu kuninkaan juhliin tai juhlapäivän symboli.
Roomalaiset puhuivat valkoisen kiven päivistä.
Se voi olla amuletti tai onnenkivi.
Luettelo on loppumaton.
Esitän nyt oman arvaukseni.
Oletteko koskaan nähnyt walesilaista puukauhaa?
Se on suunnilleen tämän kokoinen.
Poika veisti sen lemmitylleen ja kirjoitti siihen nimensä.
Tai tytön nimen.
Se oli rakkaudenosoitus.
Uskon, että valkoinen kivi merkitsee suhdetta.
Uskon, että noihin aikoihin poika antoi tytölle valkoisen kiven, -
johon hän kaiversi lemmittynsä nimen.
Se saattoi olla salainen hellittelynimi. Tiedättehän?
Liike-elämän johtaja tottelee kotona nimeä 'muru'.
Tiedättehän, miten rakastavaiset keksivät salaisia hellittelynimiä.
Uskon, että Jeesus haluaa sanoa: -
"Ette pääse juhlille, mutta minä ruokin teidät."
"Menetätte ystäviä, mutta rakastan teitä."
Itse ajattelen Jeesuksen lupauksesta näin.
Hän lupaa korvata kaiken, minkä pergamonilaiset menettävät.
Smyrnassa kristityn merkki oli kärsimys.
Pergamonissa se oli pyhittäytyminen
Ei pidä mukautua yhteiskunnan menoon.
Opetuksen on oltava puhdasta ja käytöksen oikeaa. Aamen
Suomennos: Marianne Tenetz